
Suvestinė redakcija nuo 2018-07-27 iki 2021-07-23

Nutarimas paskelbtas: TAR 2018-07-23, i. k. 2018-12253


VALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS
DĖL AB „ENERGIJOS SKIRSTYMO OPERATORIUS“ ELEKTROS ENERGIJOS PERSIUNTIMO IR TIEKIMO NUTRAUKIMO, APRIBOJIMO, ATNAUJINIMO IR ELEKTROS APSKAITOS PRIETAISO RODMENŲ NUSKAITYMO ĮKAINIŲ DERINIMO

2018 m. liepos 20 d. Nr. O3E-230
Vilnius

Vadovaudamasi Lietuvos Respublikos elektros energetikos įstatymo 9 straipsnio 3 dalies 21 dalimi, Elektros energijos tiekimo ir naudojimo taisyklių, patvirtintų Lietuvos Respublikos energetikos ministro 2010 m. vasario 11 d. įsakymu Nr. 1-38 „Dėl Elektros energijos tiekimo ir naudojimo taisyklių patvirtinimo“, 131.6 papunkčiu, 144 ir 147 punktais ir atsižvelgdama į Valstybinės kainų ir energetikos kontrolės komisijos (toliau – Komisija) Dujų ir elektros departamento Elektros skyriaus 2018 m. liepos 11 d. pažymą Nr. O5E-170 „Dėl AB „Energijos skirstymo operatorius“ elektros energijos persiuntimo ir tiekimo nutraukimo, apribojimo, atnaujinimo ir elektros apskaitos prietaiso rodmenų nuskaitymo įkainių derinimo“ (toliau – Pažyma) bei į AB „Energijos skirstymo operatorius“ (toliau – Operatorius) 2014–2018 m. raštais, nurodytais Pažymoje, pateiktą informaciją, Komisija n u t a r i a:
. Suderinti Operatoriaus teikiamų elektros energijos persiuntimo ir tiekimo nutraukimo, apribojimo, atnaujinimo ir elektros apskaitos prietaiso rodmenų nuskaitymo įkainius ir jų taikymo sąlygas:

Paslaugų pavadinimai	Fiksuotas įkainis be PVM
	EUR
1. Elektros energijos persiuntimo / tiekimo nutraukimas, apribojimas arba atnaujinimas vartotojui prašant arba apribojimas, nutraukimas dėl vartotojo kaltės:
1.1. Fiziniams ir juridiniams asmenims nuo skaitiklio	18,32
1.2. Fiziniams ir juridiniams asmenims, panaudojant automobilį su pakėlimo aikštele	86,49
1.3. Fiziniams ir juridiniams asmenims nuo tranzitinės dėžės arba transformatorinės arba atjungiant nuo atramos, nenaudojant automobilio su pakėlimo aikštele	51,29
Įkainis taikomas vartotojui:	a) kuriam elektros energijos persiuntimas / tiekimas yra nutraukiamas / apribojamas dėl skolos už suvartotą elektros energiją arba dėl nesudarytos elektros energijos persiuntimo / tiekimo sutarties;	b) atnaujinant elektros energijos persiuntimą / tiekimą, kuriam elektros energijos persiuntimas / tiekimas buvo nutraukiamas / apribojamas dėl skolos už suvartotą elektros energiją arba dėl nesudarytos elektros energijos persiuntimo / tiekimo sutarties;	c) prašant nutraukti / apriboti / atnaujinti elektros energijos persiuntimą / tiekimą;	d) siekiant užkirsti kelią neteisėtiems vartotojo veiksmams (neveikimui);	e) atskirai tiek nutraukiant / apribojant, tiek atnaujinant elektros energijos persiuntimą / tiekimą;
f) kiekvienam vartotojo objektui, nepriklausomai nuo objekte įrengtų elektros apskaitos prietaisų skaičiaus.
2. Elektros apskaitos prietaiso rodmenų nuskaitymas	17,98
Įkainis taikomas vartotojui:	a) kiekvienam vartotojo (išskyrus buitinį) objektui, iki sutartyje nustatytos dienos nedeklaravusiam elektros apskaitos prietaisų rodmenų;	b) kurio elektros apskaitos prietaisas ar elektros apskaitos schemos elementai buvo patikrinti vietoje, esant nepagrįstam vartotojo prašymui (už pakartotinį vartotojo iškvietimą pašalinti elektros apskaitos prietaiso ar apskaitos schemos elemento gedimą per paskutinius 12 mėnesių);	c) kiekvienam vartotojo objektui, nepriklausomai nuo objekte įrengtų elektros apskaitos prietaisų skaičiaus.


Punkto pakeitimai:
Nr. O3E-235,
2018-07-26,
paskelbta TAR 2018-07-26, i. k. 2018-12448            

.	Pripažinti netekusiu galios Komisijos 2010 m. gegužės 27 d. nutarimą Nr. O3-88 „Dėl akcinės bendrovės Rytų skirstomųjų tinklų ir akcinės bendrovės „VST“ teikiamų paslaugų įkainių derinimo“ su vėlesniais pakeitimais.
Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.



Komisijos pirmininkė	Inga Žilienė



Pakeitimai:

                    Valstybinė kainų ir energetikos kontrolės komisija, Nutarimas

